মূলধনের ৫০ শতাংশের বেশি খেলাপি ঋণ থাকা ব্যাংকগুলোর মধ্যে ইসলামী ব্যাংকের সেপ্টেম্বর শেষে খেলাপি ঋণ ছিল ২ হাজার ৯১৪ কোটি টাকা। এ হিসাবে ৪ হাজার ৯৫৭ কোটি টাকা মূলধনের বিপরীতে ব্যাংকটির খেলাপি ঋণ ৫৮ শতাংশ। অন্য ব্যাংকগুলোর মধ্যে শাহজালাল ইসলামী ব্যাংকের ১ হাজার ২২৪ কোটি টাকা মূলধনের বিপরীতে খেলাপি ঋণ ৭১৪ কোটি, এসআইবিএলের ১ হাজার ২৬৬ কোটি টাকা মূলধনের বিপরীতে ৭৩৮ কোটি, ওয়ান ব্যাংকের ১ হাজার ১৩৩ কোটি টাকা মূলধনের বিপরীতে ৬৪১ কোটি ও এনসিসি ব্যাংকের ১ হাজার ৫৩৪ কোটি টাকা মূলধনের বিপরীতে খেলাপি ঋণ ৮৫৭ কোটি টাকা। এছাড়া প্রাইম ব্যাংকের ২ হাজার ৩৩৬ কোটি টাকা মূলধনের বিপরীতে সেপ্টেম্বর শেষে খেলাপি ঋণ দাঁড়িয়েছে ১ হাজার ২৬৯ কোটি, আল-আরাফাহ ব্যাংকের ২ হাজার ২৪ কোটি টাকা মূলধনের বিপরীতে ১ হাজার ৯৪ কোটি, ফার্স্ট সিকিউরিটি ইসলামী ব্যাংকের ১ হাজার ৪১ কোটি টাকা মূলধনের বিপরীতে ৫৫৪ কোটি ও সিটি ব্যাংকের ২ হাজার ২৯৩ কোটি টাকা মূলধনের বিপরীতে খেলাপি ঋণ ১ হাজার ১৫৫ কোটি টাকা।